สวัสดีค่ะกินยาคุม minidoz แบบ 24 เม็ดมาเริ่มกล่องที่ 2 ประมาณ 5 วันค่ะตอนหมดกล่องแรกก็เม็นมาปกติ ประมาณเม็ดที่ 3 ได้ทานช้าไป 2 ชม.เมื่อประมาณเม็ดที่ 6 มีเพศสัมพันธุ์​และหลั่งในและในวันนี้ตอนกลางวันองมีอาการท้องเสียค่ะ กังวลมากเพราะ minidoz เป็นยาคุมฮอร์โมนต่ำำ มีสิทธิ์​จะท้องมากน้อยแค่ไหนคะ
สวัสดีค่ะ Kiwi TT,หากได้ทานยาคุมกำเนิดต่อเนื่องมาเป็นแผงที่ 2 แล้ว ยาคุมกำเนิดก็จะออกฤทธิ์ได้เต็มประสิทธิภาพแล้ว โดยจะช่วยป้องกันการตั้งครรภ์ได้มากกว่า 99% ส่วนการทานยาช้าไป 2 ชั่วโมงใน 1 ครั้งนั้น แทบไม่ได้ทำให้ประสิทธิภาพในการป้องกันการตั้งครรภ์ลดลงแต่อย่างใดค่ะส่วนการมีท้องเสียในช่วงวันนี้ โดยยังคงมีถ่ายเหลวต่อเนื่องเรื่อยๆ อาจมีผลต่อประสิทธิภาพของยาคุมกำเนิดหลังจากนี้ได้ ดังนั้น นับตั้งแต่มีอาการท้องเสียไปจนกระทั่งหายไปอีก 7 วัน แนะนำควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนค่ะสำหรับอาการท้องเสียที่เป็นอยู่ ก็ควรดูแล โดยการดื่มน้ำเปล่ามากๆ และดื่มน้ำเกลือแร่ร่วมด้วย เลือกทานอาหารที่ย่อยง่าย รสไม่จัด ไม่ทานอาหารที่มีไขมันสูง และอาจทานคาร์บอน เพื่อช่วยการดูดซึมสารพิษค่ะ